দ্য লাঞ্চবক্স
চলচ্চিত্রটির শুটিং করা হয় ২০১২ সালে মুম্বাইয়ে ₹২২০ মিলিয়ন রুপির বাজেটে। ফিল্মিংয়ের পূর্বে অভিনেতারা ছয় মাস রিহার্সাল করেছেন। আরি অ্যালেক্সা ফিল্ম ক্যামেরা ব্যবহার করে ছবিটি শুট করা হয়। অনেক দৃশ্যই টুকরো টুকরো করে করা হয় যেন শেষ মুহূর্তে লোকেশন বদলালেও অসুবিধা না হয়। রিতেশ বাটরার জানান যে, ট্রেনের দৃশ্যগুলো ধারণ করা হয়েছে কেবল একটিমাত্র কম্পার্টমেন্টে এবং প্রয়োজনে স্থানীয় প্রকৃত যাত্রীদেরও ছবিতে রাখা হয়েছে।
ডেভিড ও. সেলৎসনিক
ডেভিড ও. সেলৎসনিক (ইংরেজি: David O. Selznick; ১০ই মে ১৯০২ - ২২শে জুন ১৯৬৫) ছিলেন একজন মার্কিন প্রযোজক, চিত্রনাট্যকার এবং চলচ্চিত্র স্টুডিও নির্বাহী। তিনি "গন উইথ দ্য উইন্ড" (১৯৩৯) ও "রেবেকা" (১৯৪০) চলচ্চিত্র প্রযোজনার জন্য সুপরিচিত। এই দুটি চলচ্চিত্র প্রযোজনার জন্য তিনি শ্রেষ্ঠ চলচ্চিত্রের জন্য একাডেমি পুরস্কার অর্জন করেন। এছাড়া তিনি ১৯৪০ সালে একাডেমি পুরস্কারের সর্বোচ্চ সম্মানিত পুরস্কার আরভিং জি. থালবার্গ স্মারক পুরস্কার লাভ করেন।